ระเบียบกองอาสารักษาดินแดนระเบียบกองอาสารักษาดินแดนว่าด้วย การปลดสมาชิกกองอาสารักษาดินแดนประเภทประจำกองเป็นประเภทกองหนุนพ.ศ. ๒๕๑๖ โดยที่พระราชบัญญัติกองอาสารักษาดินแดน พ.ศ. ๒๔๙๗ได้กำหนดสมาชิกกองอาสารักษาดินแดนไว้ ๓ ประเภท คือ ประเภทสำรอง ประเภทประจำกองและประเภทกองหนุน โดยเฉพาะประเภทกองหนุน คือ สมาชิกที่ได้ปลดออกจากประจำกองนั้น ยังมิได้วางระเบียบเกี่ยวกับการปลดไว้แต่อย่างใดจึงเห็นเป็นการสมควรที่จะได้กำหนดหลักเกณฑ์การปลดสมาชิกกองอาสารักษาดินแดนประเภทประจำกองเป็นประเภทกองหนุนขึ้นไว้ฉะนั้น อาศัยอำนาจตามความในมาตรา ๑๒ และมาตรา ๑๔แห่งพระราชบัญญัติกองอาสารักษาดินแดน พ.ศ. ๒๔๙๗ และ มาตรา ๓๐แห่งพระราชบัญญัติกองอาสารักษาดินแดน พ.ศ. ๒๔๙๗ ซึ่งแก้ไขเพิ่มเติมโดยมาตรา ๖แห่งพระราชบัญญัติกองอาสารักษาดินแดน (ฉบับที่ ๒) พ.ศ. ๒๕๐๔ จึงให้วางระเบียบขึ้นไว้ดังต่อไปนี้ข้อ ๑ระเบียบนี้เรียกว่า ระเบียบกองรักษาดินแดนว่าด้วยการปลดสมาชิกกองอาสารักษาดินแดนประเภทประจำกองเป็นประเภทกองหนุน พ.ศ. ๒๕๑๖ข้อ ๒สมาชิกกองอาสารักษาดินแดนที่ได้ผ่านการฝึกอบรมตามหลักสูตรและระยะเวลาที่คณะกรรมการกลางกองอาสารักษาดินแดนกำหนดไว้ให้บรรจุอยู่ในประเภทประจำกองตามกำหนดระยะเวลา ดังนี้๒.๑ สมาชิกกองอาสารักษาดินแดนคนใดที่มีอายุไม่เกิน ๔๐ปีบริบูรณ์ ในวันที่บรรจุเป็นประเภทประจำกอง ให้อยู่ในประเภทประจำกองได้ไม่เกิน ๑๐ปี แล้วให้ปลดเป็นประเภทกองหนุนสมาชิกกองอาสารักษาดินแดนตามความในวรรคแรกคนใด เมื่อครบกำหนดปลดเป็นประเภทกองหนุนและอายุไม่เกิน๔๐ ปีบริบูรณ์ ซึ่งทางราชการเห็นว่ายังเป็นผู้มีสมรรถภาพเข้มแข็งและมีความประสงค์ที่จะเป็นสมาชิกกองอาสารักษาดินแดนประเภทประจำกองต่อไปให้ผู้บังคับกองร้อยเสนอรายชื่อต่อผู้บังคับการกองอาสารักษาดินแดนจังหวัดเป็นผู้พิจารณาอนุมัติให้เป็นสมาชิกกองอาสารักษาดินแดนประเภทประจำกองได้อีกไม่เกิน๑๐ ปี แล้วให้รายงานผู้บังคับบัญชาการกองอาสารักษาดินแดนทราบ๒.๒ สมาชิกกองอาสารักษาดินแดนคนใดที่มีอายุเกินกว่า ๔๐ปีบริบูรณ์ขึ้นไป แต่ไม่เกิน ๕๐ ปีบริบูรณ์ ในวันที่บรรจุเป็นประเภทประจำกองให้อยู่ในประเภทประจำกองได้ไม่เกิน ๕ ปี แล้วให้ปลดเป็นประเภทกองหนุน๒.๓ สมาชิกกองอาสารักษาดินแดนคนใดที่มีอายุเกินกว่า ๕๐ปีบริบูรณ์ขึ้นไป ในวันที่บรรจุเป็นประเภทประจำกอง ให้อยู่ในประเภทประจำกองได้ไม่เกิน๓ ปี แล้วให้ปลดเป็นประเภทกองหนุน๒.๔ การนับอายุประเภทประจำกอง ถ้าสมาชิกกองอาสารักษาดินแดนคนใดได้รับการบรรจุเป็นประเภทประจำกองในพุทธศักราชใดเมื่อสิ้นพุทธศักราชที่บรรจุนั้น ให้นับอายุการเป็นสมาชิกประเภทประจำกองครบหนึ่งปีและให้นับอายุครบ สอง, สาม ฯลฯ ปี เรียงตามลำดับ เมื่อสิ้นพุทธศักราชต่อ ๆ ไปข้อ ๓ สมาชิกกองอาสารักษาดินแดนที่ได้รับการบรรจุเป็นประเภทประจำกองระหว่างปีพ.ศ.๒๔๙๗ จนถึงปี พ.ศ.๒๕๑๕ ให้ดำเนินการดังนี้๓.๑ ให้จังหวัดสำรวจสมาชิกกองอาสารักษาดินแดนจังหวัดและสมาชิกกองอาสารักษาดินแดนอำเภอว่ามีสมาชิกประเภทประจำกองคนใดที่มีอายุอยู่ในหลักเกณฑ์ตามข้อ ๒ และให้จัดทำทะเบียนแยกเป็นแต่ละประเภทของอายุขึ้นไว้รวม๓ ชุด เพื่อเก็บรักษาไว้ที่อำเภอ ๑ ชุด ที่จังหวัด ๑ ชุดกองบัญชาการกองอาสารักษาดินแดน ๑ ชุด๓.๒ สมาชิกกองอาสารักษาดินแดนคนใดที่มีอายุเกิน ๖๐ปีบริบูรณ์ ให้พ้นสภาพการเป็นสมาชิกกองอาสารักษาดินแดน๓.๓ สมาชิกกองอาสารักษาดินแดนคนใดได้รับการบรรจุเป็นประเภทประจำกองครบกำหนดระยะเวลาตามหลักเกณฑ์ในข้อ๒ ให้ปลดเป็นประเภทกองหนุนข้อ ๔ กำนันที่ดำรงตำแหน่งผู้บังคับหมู่อาสารักษาดินแดนตำบลโดยตำแหน่งเมื่อพ้นจากสภาพการเป็นกำนันก็ให้พ้นจากสภาพการเป็นสมาชิกกองอาสารักษาดินแดนด้วยข้อ ๕การปลดสมาชิกกองอาสารักษาดินแดนประเภทประจำกองเป็นประเภทกองหนุน ให้กระทำโดยคำสั่งของผู้บังคับบัญชาการกองอาสารักษาดินแดนจังหวัดแล้วให้รายงานผู้บัญชาการกองอาสารักษาดินแดนทราบโดยแนบสำเนาคำสั่งปลดเป็นประเภทกองหนุนไปด้วย ๑ ชุดข้อ ๖ ให้หัวหน้าฝ่ายอำนวยการกองบัญชาการกองอาสารักษาดินแดนผู้บังคับการกองอาสารักษาดินแดนจังหวัด และผู้บังคับการกองร้อยอาสารักษาดินแดนอำเภอแก้ไขทะเบียนสมาชิกกองอาสารักษาดินแดนประเภทประจำกองให้ตรงกันเสมอข้อ ๗ ให้ใช้ระเบียบนี้ตั้งแต่บัดนี้เป็นต้นไปประกาศ ณ วันที่ ๒๑ กันยายน พ.ศ.๒๕๑๖จอมพล ป. จารุเสถียรรัฐมนตรีว่าการกระทรวงมหาดไทยจอมพล ถ. กิตติขจรรัฐมนตรีว่าการกระทรวงกลาโหมจุฑามาศ/ปรับปรุง๒๕ สิงหาคม ๒๕๕๘